חתול זהוב

חתול זהוב (שם מדעי: Catopuma) הוא סוג של שני חתולים קטנים החיים באסיה:
חתול זהוב אסייתי (Catopuma temminckii).
חתול זהוב בורנאי (Catopuma badia).

בדרך כלל, מתאפיינים שני מיני החתול הזהוב בצבע חום-אדמדם עם סימנים כהים בראשם. הם חיים בסביבות מיוערות בדרום מזרח אסיה, וחתול זהוב בורנאי אנדמי לאי בורנאו.

במקור הם נחשבו כשני תת-מינים של אותו בעל חיים, אך ממצאי ניתוח גנטי אישרו שמדובר במינים נפרדים. לפי ההערכה, התפצלו שני המינים ממין אחד לפני 4.9-5.3 מיליון שנה, זמן רב לפני שהופרד האי בורנאו מהאיים השכנים לו. בעל החיים הקרוב ביותר אליהם מאב קדמון משותף הוא חתול שיש, אשר התפצל לפני 9.4 מיליון שנים.

ראו גם 
חתול זהוב בורנאי
חתול זהוב אסייתי
חתול שיש

קישורים חיצוניים

הערות שוליים

בעלי חיים שתוארו ב-1858
טקסונים שתוארו בידי ניקולאי סברצוב
חתולים קטנים